
PROME MINISTER 


AMI NO A OCASIONA E 


PROBLEMANAN DI E PAIS AKI, 


PERO MI LO SOLUCIONA NAN SI 


BBO na frontera ta e solucion cu menos impacto 


Diaranson 5 di juli, a tuma luga e 
reunion publico den Parlamento pa trata 
e ley di BBO na Frontera. Un reunion 
basta largo cu a caba den oranan di 
madruga na unda e ley a pasa cu 11 
voto na fabor y 9 voto contra. Prome 
Minister Evelyn Wever-Croes, Minister 
di Finansas Xiomara Maduro y Minister 
di Economia Geoffrey Wever tawata 
presente pa atende e preguntanan cu e 

parlamentarionan a haci na cada un. F 


Durante e reunion, dos mocion a 
wordo entrega. E prome tawata di 
Parlamentarionan Miguel Mansur, 
Gerlien Croes, Rycond Santos do 
Nascimento y Aquanette Gun. Nan a 
entrega un Mocion di desconfiansa 
contra nos Minister di Finansas Xiomara 
Maduro pasobra segun nan, e maneho financiero di pais Aruba 
ta malo. “Na placa chikito nos a refuta cada punto y nos a referi 
na e elogionan di IMF, Fitch, Standard 8 Poors y CAft. Tur a 
elogia nos maneho financiero. E mocion ey a wordo rechasa 
cu 11 voto contra y 9 na fabor”. 


AVP a presenta e di dos mocion pa desaproba e hecho cu 
Gobierno no a scucha gremionan prome cu pasa e ley aki. 
Gobierno durante a reunion a prueba cu desde april a tene 
23 reunion di mas o menos dos ora cada un, cu gremionan. 
Y asina e mocion ey di AVP a wordo rechasa cu 12 contra y 8 
na fabor. Parlamentario Rycond Santos do Nascimento a bay 
contra e mocion ey. 


Prome Minister a remarca cu durante e reunion largo aki, 
Gobierno a enfatisa e realidad financiero di pais Aruba. Aruba 
lamentablemente no solamente e pasa den un crisis so, e 
pandemia di Covid. Aruba prome cu esey a pasa den e crisis 
di Mike Eman y AVP cu a crea un debe di 2.100 miyon florin. 


Riba dje ta bin e debe di Covid di 916 miyon florin. 


“Awor e factura a yega pa paga e debenan. Nos no a causa 
e problemanan aki, pero nos lo soluciona nan si. Y den e 
solucionnan nos a busca esun cu tin menos impacto riba 
pueblo”, Prome Minister a enfatisa. 


Prome Minsiter a remarca cu e impacto di inflacion di e 
BTW lo por yega te 9.9%. E impacto di inflacion di e BBO na 
frontera ta yega 1%. Y banda di esey Gobierno a dicidi di duna 
compensacion den varios rebaho di derecho di importacion 
riba algun cuminda, pampers, compota, tuna fish, chocolade 
melk, tur ta bira 0%. Derecho di importacion riba entre otro 
auto, material di construccion, ekipo cu ta traha riba energia 
limpi, tambe ta baha. 

“Nos a scoge e solucion di menos impacto! E ley lo drenta 
na vigor dia 1 augustus y cu esey nos ta cuminsa traha riba 
soluciona e problemanan causa pa e “orcan” Mike Eman y e 
pandemia di Covid”, Prome Minister Evelyn Wever-Croes a 
enfatisa. 


Diahuebs 6 Juli 2023 


Minister di Cultura ta informa: 


DATABASE DI PERSONANAN ESCLAVISA NA 
ARUBA 1840-1863 DISPONIBEL ONLINE 


Diabierna 30 dijuniArchivo NacionalAruba y Biblioteca Nacional 
Aruba a publica e database historico di personanan esclavisa 
na Aruba 1840-1863, un database transcribi den un proyecto 
conhuntamente cu Hulanda. Pa e database a uza un cantidad 
grandi di diferente fuente di Archivo Nacional Aruba manera: 
e registro di Emancipacion di 1863, lista di persona sclavisa, 
registro di nacemento y fayecimento di persona sclavisa, 
peticion y acta notarial cu informacion tocante bendemento y 
cumpramento, traspaso y manumision di persona sclavisa. 


Archivo Nacional Aruba hunto cu Biblioteca Nacional y Archivo 
Nacional di Hulanda a crea un database nobo. E database ta 
resultado di e colaboracion entre Raymond Hernandez y Edric 
Croes di Archivo Nacional Aruba, Peter Scholing (Biblioteca 
Nacional Aruba) y Coen van Galen di Radboud Universiteit 
Nijmegen (lider di proyecto di e database historico di Surinam 
y di Caribe, HDSC). Rosa Arends, Johny van Eerden (ANA) 
y Wouter Raaijmakers y Matthias Rosenbaum-Feldbrigge 
(HDSC) a encarga di ehecuta y transcribi e fuente nan primario. 


Minister Maduro ta informa cu e database 
aki ta haci posibel pa sigui e personanan 
sclavisa na Aruba entre aña 1840 y 1863. Pa 
medio di e database por busca e fam cu un 
persona sclavisa a ricibi na final di e epoca 
di sclavitud, pues cu ayudo di e database por 
sigui busca bek den e pasado di sclavitud. ‘ 
Ta di remarca cu e database ta importante PS 
tambe pa enseñansa y cultura den e isla. 
Si bo persona ta busca informacion tocante 
un familiar cu tabata catibo entre aña 1840 
y 1863 na Aruba por tira un bista den e 
documento “zoekhulp”. E documento aki ta 
fungi como guia y ta duna recomendacion 
ora di busca/haci investigacion. 

Den e index aki bo persona por haya nomber 
di catibo durante di sclavitud, nomber y fam 
durante emancipacion, e genero, fecha di 
nacemento, nomber di mama, e profesion 
y religion. Tambe por haya informacion di 
doño (miho conoci como “shon”) y remarke 
di e fuentenan. Banda di esey, tin e sorto di 
acontecimento y e fecha di esaki. Manera a 
menciona anteriormente, e index ta consisti 
tambe di informacion di doño di catibo 
manera: nomber y fam, luga di residencia y 
remarke eventual die fuentenan. Finalmente, 
tin nota di e fuente di referencia. 

Continuacion DATABASE DI PERSONANAN ESCLAVISA NA ARUBA .... 


Traduccion di e database y “zoekhulp” 
na Papiamento tabata den man di 
Natalia Rodriguez (ANA), Ray-Anne 
Hernandez (UNOCA) y Josephine 
Peterson (UNOCA). Pa agrega, 
Archivo Nacional Aruba hunto cu 
Biblioteca Nacional Aruba y UNOCA 
ta trahando hunto riba e plataforma 
Coleccion Aruba (www.coleccion.aw) 
den cooperacion cu otro instancia 
local y international pa asina pone mas 
fuente di e pasado di sclavitud online 
na disposicion di investigadornan y 
esnan interesa. 


Segun Minister Maduro di e manera 
aki Aruba a crea su propio producto 
innovativo a base di e dataset inicial 
cu tabata un colaboracion cu Hulanda. 
E prome version di e database ta 
solamente e comienso. Pa e database 
tin como meta pa sigui enrikece, 
crece y extrae mas informacion cu 
ta posibel for di dje. Mester resalta 
cu a haci e database disponibel na 
Papiamento tambe, pa asina hacie 
mas propio y parti di nos. Pa remarca, 
Peter Scholing (BNA) ta trahando 
riba e siguiente version di e data y 
di e database aki, entre otro door di 
conecta mas di e “missing links” na 
otro, pa asina e ta mas interesante 
y rico tanto den su contenido como 
visualmente. Di e manera aki lo por 
extrae mas informacion, wak lasonan 
familiar entre e personanan y bay 
mas den detaye ora di busca un 
hende y nan famia. Pronto e version 
nobo y enrikeci aki lo wordo anuncia 
y lo bira accesibel tambe riba e 
portal di Coleccion Aruba. Por haya e 
database aki riba: www.coleccion.aw/ 
busca/persona 


Minister Xiomara Maduro ta gradici 
Archivo Nacional Aruba hunto cu 
Biblioteca Nacional y Archivo Nacional 
di Hulanda pa crea pone disponibel e 
database di personanan esclavisa na 
Aruba durante 1840-1863 online. 

Colección Aruba » Database di Personanan Esclavisa na Aruba 1840-1863 


Database di Personanan Esclavisa na Aruba 1840-1863 


Bo persona ta bus a rancor ca familiar cu tabata catibo entre aña 1840 y 1863 na Aruba? 
E documento aki ta yuda bo busc: 


E database aki tambe ta disponibel na Hulandes - Deze database is ook beschikbaar n net Nederlands 

E registro di esclavo di Aruba no ta exist! mas, pero door cu a mantene e informacion di diferente archivo tocante persona den sclavitud. por a tana un bista mas completo posibel di e Arubianonan sclavisa entre aña 1840 y 1863 
Den e database aki bo por haya persona den mas fuente, pa asina sigui nan bida miho. Pa haya un bista di e diferente fuente di archivo cu e database aki ta basa por wak e skema Di kico e database ta basa? 

Busca den e Database di Personanan Esclavisa na Aruba 1840-1863 


Pa medio di e siguiente baiki por busca un nomber dí un persona den e database 


Busca| 


Tips pa ora dí busca: 


+ Epersonanan sciavisa tabata tin solamente un nomber. Nan ta haya un fam te ora cu nan haya nan iertad. Esey a sosode ora cu a aboli sclavtud (e Emancipacion) ra 1 d juh 1863 of pa medio d+ manumision en caso cu nan a haya nan libertad prome cu 1 di Jul 1863, Si 
ina cu nomber 4 mama of nomber di e shon anterior 


por sigui 
+ Tene na cuenta cu den e fuentenan historico a pronuncia e mesun nomber na diferente manera. Pues, pa siguransa purba diferente v A 
Con bo por wak e resultado? 


Despues cu bo a yena e bali d busca bo ta drenta den e pantaya dí resultado, Tambe bo por click riba un & e nombernan dls sta pa asina wak e informacion dí e persona. Si bo click riba un di e resultadonan hagas pta E iy hen a uc 
specifico. Bou di e mesun pantaya ah, den mayoría caso, lo haya un scan di archivo cu e informacion ta basa. E scan aki bo por wak detaya door & zoom in. Tambe por cick iba e fuente pa investiga mas, y pa download e scan/document 


Cua informacion bo por haya den e database? 


Den bo por haya nomber durante di sclavilud, nomber y fam durante emancipación, e genero, fecha di nacemento, nomber di mama, e profesion y religion den aña 1862. sorto di doño y remarke dí e fuentenan d personanan sclavisa. Banda di esey, tin e sorto di 
suceso di ia. yea esaki. Ademas di esey. e database ta consist) di informacion tocante ree bs; bs stent nae eventual di e fuentenan tocante e doñonan di e esciavonan. Finalmente, a nota un fuente ob referencia pa cada suceso d bida di cada 

oleccion Aruba > Sclavitud - Slave) - Slavery > Browse/Search 

Sclavitud - Slavemij - Slavery 


About this colection: 
Coleccion talco niba opio civ o harancia ace na Aruba y dan ragion y iconen relaciona 
Themacollectie over het onderwerp slavemi, (de doorwerking van) het slaverni en in de regio. en gerelateerde onderwerpen 
Thematic collection on the topic of slavery. ts history and its effects, in Aruba and in the region, jon nd rad topics 


Busca dentro di e coleccion "Sclavitud - Slavernij - Slavery" ..... Q 

Minister di Husticia y Asuntonan Social sr. Rocco Tjon, a haci 
un bishita na e “inloophuis” na Meiveld como tambe Centro 
Colorado, pa combersa cu e personal pa asina haya un bista 
di con e proyecto di “bemoeizorg” ta avansando, alabes a 
wak e avansenan di e trabounan na Centro Colorado. Antes, 
e inloophuis tawata conta cu un averahe di cuater pa cinco 
persona cu ta bishitanan, awendia e ta na un averahe di 
binti cliente, cual ta señala cu e proyecto di bemoeizorg ta 
uno exitoso. Un proyecto cu lo bay wordo prolonga, pa asina 
percura cu esaki por wordo amplia. Den e vision como tambe 
e plan di maneho pa 2024, e intencion ta pa bay duna atencion 
na e inloophuis pa loke ta renobacionnan infrastructural cu 
mester tuma luga. 


Durante e bishita na Centro Colorado, por a wak e avansenan 
cu ta tumando luga, caminda den pasado a inverti hopi fondo pa 
percura cu diferente renobacion por tuma luga. E inversionnan 
cu a tuma luga riba e parti infrastrucutural no ta solamente 
pa personal pero tambe pa e cliente, pues asina ta brinda 
atencion na cada aspecto. Actualmente e centro ta conta cu un 
espacio pa brinda servicio na 17 cliente, sinembargo, ora cu 
e renobacionnan keda cla, esaki lo expande te cu 40 cliente. 


Como parti di e renobacion aki, a tene cuenta cu e cambernan 
caminda e cuido ta wordo brinda, manera e consulta 
multidisciplinario y e terapianan individual como tambe den 
grupo, ta uno adecua y exitoso pa e cliente. Banda di esaki, a 
haya un bista di tur e otro inversionnan pa loke ta e personal, 
manera oficinanan, sala di reunion, sala medico, cushina y 
bañonan. 

MINISTER 


Minister Tjon a expresa cu e ta hopi satisfecho pa wak tur e 
avansenan, y a indica cu su ministerio lo sigui brinda atencion 
na e parti di verslavingszorg. E mandatario a gradici e raad van 
toezicht, raad van bestuur, pero tambe e personal, pasobra nan 
ta percura pa brinda e cuido y e atencion na tur e clientenan cu 
tin mester di esaki. 

Diaranson anochi, Minister Endy Croes a atende Graduacion 
di EPI sector Ciencia y Tecnologia na Aruba Marriott 
Resort. Minister Endy Croes a duna un discurso y a felicita 
e graduadonan. Mandatario di Enseñansa a indica como 
gobernante nos tin e tarea pa inverti den enseñansa y crea 
plataforma pa brinda oportunidad pa tur ciudadano por educa 
y desaroya nan mes. “Nos ta contento cu e 25 hobennan a 
haci bon uzo di e oportunidad aki”, Minister Endy Croes a 
expresa. Enseñansa ta e motor di un pais y fundeshi di un 
nacion. Den nos vision di Enseñansa den Transicion 2021 — 
2025 a identifica dos pilar di vital importancia, esta PEN 2030 
y Sustainable Development Goals (SDG) cu ta e agenda 2030 
di Nacionnan Uni. 


Paenseñansa specificamente SDG 4 ta dirigi pa crea enseñansa 
di calidad cu inclusion, “Lifelong Learning” y duna tur alumno 


Edy Cree 


MINISTER 


e oportunidad pa siña e habilidad- y competencianan di siglo 
21. E SDG 4 ta papia di e habilidad di siglo 21 y a stimula e 
cuater (4) C-nan, cual ta para pa comunicacion, colaboracion, 
pensamento critico (critical thinking) y creatividad. EPI sector 
Ciencia y Tecnologia ta conta cu un total di 25 graduado e aña 
aki. Durante e anochi festivo a reconoce e miho graduadonan 
di diferente sector: “Bouwkunde” Reg Arnedo, “Electrotechniek” 
Jeandrick Wolff y di “Werktuigbouwkunde” Mitchel Maduro. 


E miho graduado di EPI sector Ciencia y Tecnologia ta Jeandrick 
Wolff. Den nomber di Gabinete Wever — Croes II, Minister Endy 
Croes a felicita e graduadonan. Alabes, Minister Endy Croes 
ta gradici directora Sra. Ankie Danker, staf, mentor, docente- y 
mayornan cu a contribui den e logro di e graduadonan y desea 
tur graduado hopi exito den nan futuro carera. 

Recientemente, den un esfera ameno Minister di Enseñansa 
y Deporte Endy Croes a gradici e empleadonan di IBISA, 
kendenan a traha incansabel durante Weganan Interinsular 
(WI) y Weganan Escolar (WE Aruba) cu nos mucha — y 
hobenan di scol. Durante e anochi ameno Minister Endy Croes 
a entrega un reconocemento na Sr. Nelson Held y Sr. Kenneth 
Carty. 


Sr. Nelson Held a traha semper na IDEFRE /IBISA y a cumpli e 


aña aki 40 aña den servicio di Gobierno di Aruba. Sr. Kenneth 
Carty a cumpli 33 aña den servicio di Gobierno di Aruba. Sr. 


A otorga diploma na un total 


A a 
Carty a cuminsa traha na Posterijen Aruba despues a traha na 
KIA. Sr. Carty a termina su carera como ambtenaar na IDEFRE/ 
IBISA. Den nomber di Gobierno di Aruba, Minister Endy Croes 
a haci entrega di un reconocemento di gratitud como muestra 
di aprecio pa nan pasion y dedicacion pa e trabou cu ambos a 
desplega pa deporte y pais Aruba. 


Pa conclui, Minister Endy Croes ta gradici Sr. Nelson Held y 
Sr. Kenneth Carty pa tur loke cu nan a haci pa deporte y pais 
Aruba. Masha danki y gosa di e pensioen bon mereci! 


di 36 graduado di Avondmavo 


Diamars ultimo, Minister di Ensefiansa y Deporte Endy Croes 
a atende Graduacion di Avondmavo na Les Cappuchinas Cafe 
& Eaterie. Minister Endy Croes a duna un discurso y a felicita 
e graduadonan di Avondmavo di aña 2023. Avondmavo ta 
conta cu un total di 36 graduado e afia aki. Ademas di esaki, 
e mandatario di Enseñansa a felicita e miho graduadonan di 
Avondmavo, kendenan ta Nilka Alberto, Lisanne Koolman y 
Emerson Geerman. 


Minister Endy Croes a indica cu esaki ta ehempel bibo di 
e cuater (4) C-nan di habilidad di siglo 21, cual ta para pa 
comunicacion, colaboracion, pensamento critico (critical 
thinking) y creatividad. Finalmente, Minister Endy Croes ta 
gradici tur esnan cu a contribui den e logro di e graduadonan 
y desea tur graduado hopi exito den e siguiente etapa di nan 
bida. 

A otorga diploma na un total di 78 


Diaranson ultimo, Minister di Endy Croes a atende Graduacion 
di E.P.B. sector Economia cu a tuma luga den ballroom di 
E.P.B. Oranjestad. E atardi ameno a inicia cu e himno di Aruba 
canta pa e hoben Stacy Balan, sigui show di baile presenta pa 
One Family Dance Crew. Despues a sigui discurso di director 
di E.P.B. Oranjestad Sr. Erwin Lopez. Durante e ceremonia 
Minister di Enseñansa y Deporte Endy Croes a duna un discurso 
pa felicita e 78 graduadonan di E.P.B. sector economia di aña 
2023. Minister Endy Croes a subraya cu e excelente resultado 
ta danki na esfuerso, disciplina, dedicacion y determinacion 
di e alumno pa por a logra e diploma. Ta deber di Gobierno di 
Aruba pa crea un plataforma, financia un plataforma pa brinda 
oportunidad na tur alumno pa por educa y prepara nan mes pa 
futuro. “Nos ta contento cu e grupo di graduado aki, a haci un 
bon uzo di e oportunidad”, Minister Endy Croes a expresa. 


C4A1: 
C4A2: 
A4U1: 
A4D1: 
A4D2: 
A4D3: 
A4D3: 


graduado 


Ba 

E miho graduadonan di E.P.B. Oranjestad pa klas: 


Kyandra Lopez 
Ranziénne Laclé 
Shaylee Tromp 
Valentina Lubo Fabra ala 
Deisy Leon 

Maria Cano Fabregas 
Jhon Paesch 


Diahuebs mainta, Minister di Enseñansa y Deporte Endy Croes 
hunto cu Prome Minister Evelyn Wever-Croes a bishita scol 
basico Maria Goretti College na Paradera pa cende e airconan 
nobo na scol pa prome biaha. Cabesante Mirla de Cuba y 
su staf a duna Minister President y Minister Endy Croes un 
caluroso bonbini. 

Den pasado e scol no tabatin airco y awo despues di tanto 
esfuerso a logra pa pone airco den cada klas. Gobierno di Aruba 
a contribui cu e instalacion di coriente di scol y e scol a percura 
pa recaudacion di fondo pa airco. Durante e bishita, Minister 
Endy Croes a hiba palabra y motiva e alumnonan pa haci 


E miho graduado di Arbeidsmarkt Kyandra Lopez, Uitstroom 
Shaylee Tromp y Doorstroom Valentina Lubo Fabra. 

Den nomber di Gabinete Wever — Croes II, Minister Endy Croes 
a felicita e graduadonan. Alabes, Minister Endy Croes ta gradici 
directiva, director Sr. Erwin Lopez, staf, mentor, docente- y 
mayornan cu a contribui den e logro di e graduadonan y desea 
tur graduado hopi exito den nan futuro. 


nan maximo esfuerso na scol. E mandatario di Enseñansa a 
señala cu ta contento di por forma parti di e causa aki, pa asina 
e muchanan por siña den un miho ambiente. Por a observa e 
felicidad di maestro- y alumnonan cu nan airco nobo. Durante 
e actividad na scol, un alumno a declama un bunita poesia 
pa gradici Minister President y Minister Endy Croes pa nan 
contibucion den e proyecto aki. 

Minister Endy Croes ta gradici cabesante Mirla De Cuba- 
Tromp, tur docente, mayor y alumno cu a contribui pa haci 
esaki posibel. Tremendo trabou den ekipo! Pabien na henter e 
ekipo di Maria Goretti College. 

MINISTER ENDY CROES TA FELICITA E CUATER 
INSTITUCIONNAN PRINCIPAL DI ENSENANSA 
SUPERIOR DEN PARTI CARIBENSE DI REINO 
HULANDES CU A FIRMA 2 MOU BENEFICIOSO 


Dia 25 di juni 2023, cuater instituto principal 
di enseñansa superior y investigacion den e 
parti Caribense di Reino Hulandes a firma dos 
Memorandum of Understanding (MoU) pa un 
colaboracion mas estrecho y intercambio entre 
facultad di personal y studiante. Directora di IPA 
drs. Marilyn Richardson, rector di UA Prof. dr. Viola 
Heutger y presidente di USM Prof. dr. Antonio | 
Carmona Baez y representante di University of 
Curacao Prof. dr. Elisabeth Echteld a reuni na 
University of St. Martin (USM) na Pond Island 
durante fin di siman pa dialoga riba diferente 
aspecto, entre otro, colaboracion, programa di 
intercambio den Reino Hulandes pa sostene 
Studiesucces y un mayor desaroyo di enseñansa 
superior den region. Tambe Sra. Julisca van | 
Rossum di Ministerio di Enseñansa, Cultura 
y Ciencia di Caribe Hulandes, y Sr. Wladimir 
Kleinmoedig di Ministerio di Enseñansa, Ciensia, Cultura y 
Deporte di Curacao tabata presente den e ocasion aki. 


Un MOU a afirma e compromiso cu a haci na aña 2014 entre e 
institutonan di Caribe (UNICARIB) pa coopera den desaroyo di 
curiculo, comparti recurso y investigacion. E di dos documento 
cu a firma ta segura partnership den programa di intercambio di 
studiante, reconocemento di credito y intercambio profesional 
y academico entre miembro di facultad y personal den cuadro 
di Strategic Education Alliance (SEA). 


A aloca fondo pa intercambio di studiante durante e ultimo 
Vierlandenoverleg (4LO) caba na januari di aña aki, momento 
cu Minister di Enseñansa di Hulanda, Curacao, Aruba y Sint 
Maarten a compromete pa traha cu e universidadnan den 
region pa eleva calidad di enseñansa den Caribe. Un di e 
acuerdonan cu a haci ta e coordinacion di un aña di fundacion 
preacademico cu ta enfoca riba e preparacion di studiante pa 
enseñansa superior den region of na Hulanda. Tambe durante 
e reunion, e cuater institucionnan di enseñansa superior den e 
parti Caribense di Reino Hulandes a compromete pa establece 
Caribbean Higher Education Council of the Kingdom of the 
Netherlands (CHECK). 


Banda di esaki, CHECK lo traha den colaboracion estrecho 
cu SEA. SEA a wordo estableci na september di aña 2022 
durante e conferencia di trabou na Aruba, unda representante 
di instituto regional di enseñansa superior a reuni cu tur cuater 
(4) ministerio y entidad publico di Saba, Sint Eustatius y 


Boneiro. Siguiendo e experencia di programa di intercambio 
Europeo Erasmus +, a crea SEA+ pa facilita intercambio 
den Reino Hulandes. Intercambio di studiante lo inicia aña 
academico 2023-2024 y e studiantenan lo por permanece 
maximo un semester den exterior. Na cada institucion tin 
un Departamento di Asunto Internacional cu lo coordina e 
programanan di intercambio. E beca lo cubri e gastonan di 
biahe y estadia. 

Finalmente, Minister Endy Croes ta felicita Universidad di 
Sint Maarten, Universidad di Curacao, Universidad di Aruba 
y Instituto Pedagogico Arubano cu e acuerdo beneficioso cu 
nan a firma. 


Na e reunion tene na USM diadomingo tabata presente 
Director di IPA drs. Marilyn Richardson, Rector di UA Prof. dr. 
Viola Heutger y Presidente di USM Prof. dr. Antonio Carmona 
Baez. Representando University of Curacao tabata Prof. dr. 
Elisabeth Echteld. E ekipo tabata compaña pa Julisca van 
Rossum di Ministerio di Enseñansa, Cultura y Ciencia di Caribe 
Hulandes, y Wladimir Kleinmoedig di Ministerio di Enseñansa, 
Ciensia, Cultura y Deporte di Curacao. E siguiente encuentro 
di e Conseho nobo funda ta planea pa tuma luga na september. 


Representante di University of St. Martin (USM), University of 
Curacao (UoC), University of Aruba (UA) y Instituto Pedagogico 
Arubano (IPA) a reuni na USM na Pond Island durante 
fin di siman pa dialoga riba diferente aspecto, entre otro, 
colaboracion, programa di intercambio den Reino Hulandes 
pa sostene Studiesucces y un mayor desaroyo di enseñansa 
superior den region 

A INFORMA CU TA FINALISAND: 

"Nos ta finalisando e prome fase di e proyecto pa cambia e 
luznan di caya existente pa e tipo di luznan di ELMAR. Siman 
pasa nos a reemplasa e postenan y luznan, y e siman aki 
nos ta finalisa e programacion di e luznan nobo di caya. Pa es 
motibo, e caminda di rotonde di FTA drentando Bernhardstraat 
te cu crusada di Pit Stop a wordo habri bek pa automobilista y 
peaton. 


Pa brinda mas siguridad den barionan di San Nicolas, nos 
ta cambiando e luznan. E trabou lo wordo haci den fase, 
cuminsando na rotonde di Bernhardstraat te na kruispunt di 
Weg Seroe Preto y Kazernestraat. 


Mientrastanto nos ta sigui haci reparacion pro-bono riba e 
resto di luznan existente pa yuda alivia e situacion actual te 
ora cu nos finalisa di cambia tur e luznan di caya. Pronto nos 
lo anuncia e cierre di caminda pa e segundo fase di e proyecto 
di cambio di luz." 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023 ANA DI UNION Y POSITIVISMO! 


